శాస్ర్తి, నితీశ్, మమత బాటలో  రైల్వే మంత్రివరుస రైలు ప్రమాదాలకు నైతిక బాధ్యతరైల్వే బోర్డు చైర్మన్ మిత్తల్దీ అదేదారిన్యూఢిల్లీ, ఆగస్టు 23(ఆంధ్రజ్యోతి): వరుస రైలు ప్రమాదాలకు నైతిక బాధ్యత వహించి రైల్వే మం త్రి సురేశ్ ప్రభు రాజీనామా చేశారు. గతంలో  ఇలాగే రాజీనామా చేసిన రైల్వే మంత్రులు లాల్ బహదూర్ శాస్ర్తి, నితీశ్కుమార్, మమత బెనర్జీల సరసన ఆయనా చేరారు. ప్రధాని మోదీని బుధవారం కలిసి.. గత నాలుగు రోజుల్లో జరిగిన రైలు ప్రమాదాలకు పూర్తి నైతిక బాధ్యత వహిస్తున్నట్లు ప్రభు చెప్పారు. రాజీనామా లేఖను సమర్పించారు. దానిని వెంటనే ఆమోదించకుండా కొన్నాళ్లు వేచి చూ డాలని మోదీ సూచించారు. కొద్దిరోజుల్లో కేంద్ర కేబినెట్ విస్తరణ జరుగుతుందని వార్తలు వస్తున్నాయి. ఈ నేపథ్యంలో ప్రభు రాజీనామాను ప్రధాని ఆమోదించే అవకాశాలు ఎక్కువగా ఉన్నాయి. ప్రభు రాజీనామాను మోదీ పరిశీలిస్తున్నారని, త్వరలోనే నిర్ణయం తీసుకుంటారని ఆర్థిక మంత్రి అరుణ్ జైట్లీ తెలిపారు. ఈ నెల 19న యూపీలోని ముజఫర్నగర్లో కళింగ ఉత్కళ్ ఎక్స్ప్రెస్ పట్టాలు తప్పి 23 మంది ప్రయాణికులు దుర్మరణం పాలయ్యారు. మళ్లీ బుధవారం యూపీలోని ఔరియా వద్ద కైఫియత్ ఎక్స్ప్రెస్ పట్టాలు తప్పింది. ఈ రెండు సంఘటనల దరిమిలా ప్రభుపై విపక్షాల విమర్శలు తీవ్రమయ్యాయి. రాజీనామాకు ఒత్తిడి పెరిగింది. ‘దురదృష్టకర రైలు ప్రమాదాలు, ప్రాణనష్టం నన్ను కలచివేశాయి. అయితే రెండు దశాబ్దాలుగా రైల్వే శాఖను సంస్కరించేందుకు అహర్నిశలు శ్రమించాను. ఈ శాఖను గాడినపెట్టేందుకు మూడేళ్లుగా నా రక్తం, స్వేదం ధారపోశాను’ అని ప్రభు ట్విట్టర్లో పేర్కొన్నారు. మరోవైపు.. ప్రమాదాలకు బాధ్యత వహిస్తూ రైల్వే బోర్డు చైర్మన్ అశోక్ మిత్తల్ మంగళవారమే రాజీనామా చేయగా.. బుధవారం దానిని ఆమోదించారు. ఆయన స్థానంలో ఎయిరిండియా సీఎండీ అశ్వనీ లొహానీని రైల్వే బోర్డు చైర్మన్గా నియమితులయ్యారు.
saasrti, niteesh, mamata baatalo  railve mantrivarusa railu pramaadaalaku naitika badhyatarailve bordu chairman mittaldii adedaarinyuudillii, aagastu 23(aandhrajyoti): varusa railu pramaadaalaku naitika baadhyata vahinchi railve mam tri suresh prabhu rajinama chesaru. gatamlo  ilaage rajinama chesina railve mantrulu lal bahadur saasrti, nitiskumar, mamata benerjeela sarasana aayanaa cheraaru. pradhaani modeeni budhavaaram kalisi.. gatha naalugu rojullo jarigina railu pramaadaalaku puurti naitika baadhyata vahistunnatlu prabhu cheppaaru. rajinama lekhanu samarpinchaaru. daanini ventane aamodinchakunda konnaallu vechi chuu dalani modii suuchimchaaru. koddirojullo kendra kabinet vistarana jarugutundani vaartalu vastunnaayi. ee nepathyamlo prabhu rajinamanu pradhaani aamodinche avakaasaalu ekkuvagaa unnaayi. prabhu rajinamanu modii pariseelistunnaarani, twaralone nirnayam teesukuntaarani aardhika mantri arun jaitley telipaaru. ee nela 19na upiloeni mujafarnagarlo kalinga utkal express pattaalu tappi 23 mandi prayaanikulu durmaranam palayyaru. malli budhavaaram upiloeni auria vadda kaifiyat express pattaalu tappindi. ee rendu sanghatanala darimila prabhupai vipakshaala vimarsalu teevramayyaayi. rajinamaku ottidi perigindi. ‘duradrushtakara railu pramaadaalu, praananashtam nannu kalachivesaayi. ayithe rendu dasaabdaalugaa railve saakhanu samskarinchenduku aharnisalu shraminchaanu. ee saakhanu gadinapettenduku moodellugaa naa raktam, swedam dhaaraposaanu’ ani prabhu twitterlo perkonnaru. marovaipu.. pramaadaalaku baadhyata vahistuu railve bordu chairman ashok mittal mangalavarame rajinama cheyagaa.. budhavaaram daanini aamodinchaaru. aayana sthaanamlo airindia cmd ashwanee lohanini railve bordu chairmanga niyamitulayyaaru.